**Pályázati workshop a 2019. évi Agrárágazati civil szervezeteket támogató pályázat,**

**valamint a Zöld Forrás pályázat benyújtása kapcsán**

Az Agrárminisztérium (az előző évekhez hasonlóan) 2019-ben is segítséget kíván nyújtani az agrárágazati, valamint a környezet- és természetvédelmi civil szervezeteknek, hogy szakmai, valamint a tárca célkitűzéseihez is illeszkedő projektjeik megvalósításához vissza nem térítendő támogatásban részesülhessenek.

Az Agrárágazati civil szervezeteket támogató pályázat 2019. március 4-én, a Zöld Forrás pályázat pedig 2019. március 11-én jelent meg a minisztérium honlapján.

A formailag és szakmailag is megfelelő pályázatok benyújtásának elősegítése érdekében a minisztérium Parlamenti és Társadalmi Kapcsolatok Főosztálya, mint a pályázatok szakmai kezelője, egy workshop keretében kíván szakmai tájékoztatást adni az érdeklődő civil szervezetek részére.

A rendezvény időpontja: 2019. március 26. (kedd) 10.00

A rendezvény helyszíne: 1055 Budapest, Kossuth L. tér 11. 101/A. terem.

A részvétel előzetes regisztrációhoz kötött! Egy szervezet maximum két főt delegálhat.

Az agrárágazati, valamint a környezet- és természetvédelmi civil szervezetek jelentkezésüket legkésőbb 2019. március 22. 12.00-ig tudják jelezni az alábbi regisztrációs linkre kattintva.

Pályázati workshop regisztrációs felület:

<https://goo.gl/forms/1j71vqzLDHFqtUVN2>